text: Biltyv angreb med peberspray
  19 april 2011 kl. 06.45
  En 19-årig biltyv angreb bilens ejer med peberspray. Sigtes nu for vold og overtrædelse af våbenloven.
  Det skete i Mølby ved Sommersted. Bilejeren var egentlig gået i seng sent i går aftes, men hørte nogle pusle omkring hans bil. Da han kom ud,  stod tre unge mænd og var ved at bryde ind i bilen. De to stak af, men bilejeren fik fat i den tredje. Den 19-årige unge mand vendte sig imidlertid om og sprøjtede peberspray i hovedet på manden.  
  Biltyven stak af, men blev lidt senere pågrebet af politiets patrulje. Den 19-årige, der er kendt af politiet men indtil nu uden en voldsdom, står nu overfor netop en voldsdom. Foruden en dom for overtrædelse af våbenloven og forsøg på tyveri.
  